Diari Oficial de la Generalitat Valenciana


Sumari del DOGV 1588, del 17-07-1991 (1991/822109)

DECRET 118/1991, de 16 de juliol, del Consell de la Generalitat Valenciana, pel qual s'estableix el nombre i denominació de les conselleries del Consell.
---------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1991/07/16/118/dof/vci/html**

### Dades del document

Número de DOGV
:   1588

Data del DOGV
:   17-07-1991

Secció del DOGV
:   AUTORITATS I PERSONAL

Número del document
:   1991/822109


Data del document
:   16-07-1991

Organisme emissor


Tipus de document
:   Decret

Anàlisi jurídica

Decret 118/1991, de 16 de juliol de 1991, del Consell de la Generalitat Valenciana, pel qual s'estableix el nombre i denominació de les Conselleries del Consell.  
La preservació i millora del medi ambient és la major garantia de qualitat de vida dels ciutadans; un medi ambient que, amb el deteriorament evident que pateix en els darrers decennis, planteja una problemàtica planetària greu que qüestiona fins i tot el creixement econòmic en què la nostra societat està immergida.  
Conscient d?aquesta realitat, el Consell de la Generalitat Valenciana va crear l?Agencia del Medi Ambient a les primeries de 1989, i les Corts Valencianes han aprovat un gran nombre de lleis orientades a la satisfacció de la creixent sensibilitat medioambiental, com la Llei de Paratges Naturals, la Llei d'Ordenació del Territori, la Llei d'Impacte Ambiental, la Llei d'Activitats Qualificades, etc... Així mateix, la creació del Centre d'Estudis Ambientals del Mediterrani mostra la mateixa preocupació de la Generalitat Valenciana sobre unes bases més solidàries amb els països del nostre entorn i dóna a la investigació la rellevància que mereix.  
Per això, i per poder acomplir la coordinació i la gestió medioambiental, es requereix la creació d'una nova conselleria que permeta desenvolupar plenament la política medioambiental de la Comunitat Valenciana.  
Amb aquest fi, i en ús de les facultats atribuïdes per l'article 69 de la Llei 5/1983, de 30 de desembre, de Govern Valencià, i després de la deliberació del Consell en sessió celebrada el dia. 16 de juliol de 1991, 4p  
DECRETE:  
Article primer  
El nombre de les conselleries que componen el Consell de la Generalitat Valenciana s?estableix en nou, sent-ne les seues denominacions les següents:  
- d'Economia i Hisenda.  
- d?administració Pública.  
- d'Obres Públiques, Urbanisme i Transports.  
- de Cultura, Educació i Ciència.  
- de Sanitat i Consum.  
- de Treball i Afers Socials  
- d?Indústria, Comerç i Turisme  
- d?agricultura i Pesca.  
- de Medi Ambient.  
Article segon  
Les competències de la Conselleria de Treball i Afers Sociais seran les que ostenta actualment la Conselleria de Treballi i Seguretat Social. La Conselleria de Medi Ambient tindrà les competències de l?Agència del Medi Ambient, sense menyscapte que les puga ampliar en el desenvolupament normal de les seues funcions.  
DISPOSICIONS FINALS  
Primera  
Són derogades totes aquelles disposicions de rang igual o inferior que s?oposen a aquest decret.  
Segona  
Aquest decret vigirà el mateix dia de la publicació en el Diari Oficial de la Generalitat Valenciana.  
València, 16 de juliol de 1991.  
El President, de la Generalitat Valenciana,  
JOAN LERMA I BLASCO


Còpia Permalink ELI